Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 776

73. Árucsoport Vas- és acéláruk 73.01 Szádpalló vasból vagy acélból, fúrva, lyukasztva vagy elemekből összeszerelve is; hegesztett szögvas, idomvas és szelvény vasból vagy acélból Ide tartozik az olyan szádpalló, a hegesztett szögvas, idomvas és szelvény, amely olyan megmunkáláson ment keresztül, mint a fúrás, csavarás stb. feltéve, hogy ezen megmunkálás által nem lesz más vtsz. alatt meghatározott termék. 7301 20 00 Szögvas, idomvas és szelvény Nem tartozik ide a perforált szögvas és a „Halfen” szögvas, idomvas és szelvény (73.08 vtsz.). 73.02 Vasúti és villamosvasúti pályaépítő anyag vasból vagy acélból, úgymint: sín, terelősín, fogazott sín, váltósín, sínkeresztezés, váltóállító rúd és más keresztezési darab, sínaljzat (keresztkengyel), csatlakozólemez, sínsaru, befogópofa, alátétlemez, sínkapocs, nyomtávlemez, kengyel továbbá más, a vasúti sín összeszereléséhez szükséges speciális anyag 7302 10 10 Áramvezető nem vasfémből készült részekkel Ide csak az olyan áramvezető sínek tartoznak, kivéve a futósínt, amelyeknek érintkező felülete nem vasfém (alumínium, réz), vagy amelyek nem vasfémből készült csatlakozódarabokkal vannak felszerelve. Az ezen alszám alá tartozó áramvezetősín, amelyet közönségesen csak „harmadik (vagy negyedik) sín”-nek neveznek, keresztmetszete vagy ugyanolyan, mint a futósíné, vagy „kettős T”, négyszögletes vagy trapézalakú stb., valamint általában lágyabb acélból készült, mint a futósín, mivel mechanikai tulajdonságai feláldozhatók az elektromosak javára: a fajlagos ellenállás, amely a futósínnél 0,19× 10—6 ohm, az alacsony (0,08% körüli) széntartalmú és mangántartalmú (0,20%) acélnál csupán 0,11 ohm, sőt az ún. „ARMCO” vasnál (amely gyakorlatilag tiszta vas: 99,9%) 0,10 ohm. Az áramvezetősín lehet felső, oldalsó vagy alsó érintkezésű, és annak az oldalnak a kivételével, ahol a csúszóérintkező mozog, gyakran védő gyantaréteggel van beborítva. 7302 10 90 Használt Nem tartozik ide a 72.04 vtsz. alatti, vashulladéknak tekintett sín, pl. az elgörbült sín vagy a 1,5 m hosszúságúnál rövidebb darabokra vágott sín. 73.03 Öntöttvas cső és üreges profil öntöttvasból 7303 00 10 Nyomás alatt álló rendszerekben használt csövek Ide tartoznak az általában gáz- vagy vízellátó rendszerekhez használt (gyakran földbe temetett) csövek, amelyek legalább 10,13 bar nyomásnak képesek ellenállni. Az ilyen csövek szinte kizárólag különösen nagy szilárdságú gömbgrafitos öntöttvasból készülnek (minimális szakítószilárdságuk 420 MPa), és különösen jó mechanikai tuladonságokkal kell rendelkezniük (főképpen maradó alakváltozás tekintetében), hogy ne törjenek el a földben a fokozatos elmozdulások következtében. Folyáspontjuk tehát legalább 300 MPa. 73.04 Varrat nélküli cső és üreges profil vasból vagy acélból (az öntöttvas cső kivételével) Ezen vtsz. árui közül azok, amelyeknek a hosszúsága nem haladja meg a keresztmetszet legnagyobb külső méretének kétszeresét, nem tekintendők csöveknek. Ezeket vagy csőszerelvényeknek (73.07 vtsz.) vagy alátéttárcsának (73.18 vtsz.) kell tekinteni. 7304 31 91 Precíziós cső Az idetartozó temékeket sima, fényes vagy polírozott külső vagy belső felületük jellemzi, és az a tény, hogy mérettűrésük szigorúbb, mint a melegen megmunkált csöveké. 1998/19/II. szám A 3304 sz. ISO vagy annak megfelelő nemzeti szabvány előírásait teljesítő csöveket a következő alkalmazási területeken használják: hidraulikus vagy pneumatikus rendszerek, lengéscsillapító, hidraulikus vagy pneumatikus emelőszerkezetek és gépjárművek, motorok vagy gépek részeinek gyártása. A 2604 és 6759 sz. ISO vagy azoknak megfelelő nemzeti szabványok előírásainak megfelelő csöveket pedig átvezető csövekként alkalmazzák nyomástartó edényekben: kazánokban, túlhevítőkben, hőcserélőkben és erőművi tápvízelőmelegítőkben, ahol pontos csőillesztés szükséges. 7304 39 10 Megmunkálatlan, egyenes és egységes falvastagságú, kizárólag más keresztmetszetű és falvastagságú csövek és csővezetékek gyártásához való felhasználásra Ide az általában beszúrással és meleghengerléssel vagy beszúrással és melegen történő húzással előállított varratmentes acélcsövek tartoznak; rendszerint „nyersdarabnak” nevezik. Arra szántják ezeket, hogy kisebb mérettűrésű, más alakú és falvastagságú csöveket készítsenek belőlük. Végeiket csupán durván levágják és sorjázzák, de egyébként befejezetlenek. Külső és belső felületük durva, és nincsenek revétlenítve. Továbbá nincsenek olajozva, cinkkel bevonva, vagy festve sem. 7304 39 51 és 7304 39 59 Menetes vagy menettel ellátható cső (gázcső) Ezeket a csöveket meleghengerléssel és méretre hengerléssel állítják elő. Külső átmérőjük 13,5 mm és 165,1 mm közötti, és sima véggel vagy menetes véggel és karmantyúval szállítják. Felületük lehet befejezetlen, esetleg cinkkel vagy más, a felületvédelmet szolgáló anyaggal bevonva, mint pl. a műanyag vagy a bitumen. A melegmegmunkálás olyan mechanikai tulajdonságokat kölcsönöz e termékeknek, amelyek lehetővé teszik azoknak a felhasználási hosszra történő levágását, meghajlítását, valamint, ha szükséges, a helyszínen menettel való ellátását. Ezeket a csöveket főként épületeken belüli víz-, gőz- vagy gázellátásra használják. Teljesítik a 65 számú ISO és a megfelelő nemzeti szabványok előírásait. 7304 49 10 Megmunkálatlan, egyenes és egységes falvastagságú, kizárólag más keresztmetszetű és falvastagságú csövek és csővezetékek gyártásához való felhasználásra Lásd a 7304 39 10 alszám magyarázatát. 7304 51 91 Precíziós cső Lásd a 7304 31 91 alszám magyarázatát. 7304 59 10 Megmunkálatlan, egyenes és egységes falvastagságú, kizárólag más keresztmetszetű és falvastagságú csövek és csővezetékek gyártásához való felhasználásra Lásd a 7304 39 10 alszám magyarázatát. 73.05 Más cső vasból vagy acélból (pl. hegesztve, szegecselve vagy hasonlóan zárva), kör alakú keresztmetszettel, ha külső átmérője meghaladja a 406,4 mm-t A 73.04 vtsz. magyarázata értelemszerűen alkalmazandó. 73.06 Más cső vagy üreges profil vasból vagy acélból ( pl. nyitva vagy hegesztve, szegecselve vagy hasonlóan zárva) A 73.04 vtsz. magyarázatának első két bekezdése értelemszerűen alkalmazandó. 7306 30 21 és 7306 30 29 Precíziós cső Ide tartoznak mind a méretre hengerelt és tovább nem megmunkált, mind a hegesztett és a hidegen húzott precíziós csövek.

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes